Sharifu Kiragga Tusuubira

**Sharifu Kiragga Tusuubira** (yazaalibwa 4 January 1991) mulwanirizi wa sickle cell mu Uganda. Asinga kumanyibwa olw’omulimu gwe yakola mu kutandikawo okukebera obulwadde obuyitibwa sickle cell mu kitundu. Enteekateeka esobozesa abantu okwenyigira mu kukebera sickle cell ne bafuna ebyavaamu amangu ddala okuva mu nsalo z’ebyalo byabwe.

## Ebikwata ku bulamu bwe
Sharifu yazaalibwa nga 4 gwoluberyerye 1991, mu Kampala mu maka ga Ashadu Zizinga Magatto ( *d.* 2020), omulambuzi w’ebyobulamu ne Ritah Bazanya, omuserikale wa poliisi. Sharifu muzzukulu wa Taibu Magatto, Katambala (Chief) eyasooka owa Butambala, essaza lyokka eryaweebwa abasiraamu ba Uganda Gavumenti ya Bungereza eya Imperial mu ndagaano ya Buganda eya 1900 .

Sharifu yafuna diguli ye eyasooka mu tekinologiya wa biomedical laboratory okuva mu yunivasite y’e Makerere mu 2012. Oluvannyuma yagenda mu maaso n’afuna diguli eyookubiri mu biomedical laboratory science and management okuva mu yunivasite y’emu. Mu 2017, yasomera mu ttendekero ly’obukulembeze bw’abantu mu Kansas State University. Yali mukulembeze owo kuntiko eyasooka mu kitongole kya Uganda Sickle Cell Rescue Foundation (USCRF) ekitongole ekitakola magoba wabula ekikola okutumbula okumanyisa abantu, n’okulwanyisa eddwadde ya nalubiri mu Uganda (ekifo kye yalimu okutuusa mu ogwomusavu 2019) Mu 2024, yatikkirwa mu yunivasite y'e Kansas.  Ye mmemba ku lukiiko olufuzi olw'ekitongole ki Uriel Owens Sickle Cell Disease Association mu Midwest.

## Okitongole ky'eddwadde ya nalubiri
Sharifu Kiragga Tusuubira  wa maanyi nnyo era omulwanirizi w’eddembe ly’abalwadde ba Nalubiri n’abalema mu Uganda. Okubunyisa amawulire kwe kwatandika ng’ali ku yunivasite y’e Makerere, oluvannyuma lw’akaseera k’okumenya omutima ku buntu omukyala gwe yali ayagala ennyo mwe yamugaana olw’obulwadde bwa nalubiri. Kino kyakubiriza Sharifu okwenyigira mu nsonga eno n’okukyusa embeera eriwo ku ngeri sickle cell gye yatunuulirwamu.

Sharifu abadde awanirira abantu abalina obulwadde bwa nalubiri okuba n’eddembe ly’okulowooza okwetongodde, okwetaba mu mirimu gy’omukitundu oba mu kitongole n’okunyumirwa enkizo ze zimu ng’abantu ‘aba bulijjo mu Uganda.

Nga abeera ne ddwadde ya nalubiri, Sharifu awa emboozi esooka okuyita mu by’ayitamu mu bulamu okukola ku nsonga z’okulabirira, enneeyisa, okuvumwavumwa, n’okusosolwa mu bantu abalina obulwadde bwannalubiri mu bitundu eby’enjawulo. Sharifu yatuuka ku bantu abasoba mu 60,150, n’atandikawo emikutu gy’obuyambi 18 n’okuwandiisa 20,153 okwetoloola Uganda. 

Yali ku ttiimu eyali emabega w’emisinde gy’amazaalibwa ga Kabaka egy’okulwanirira eddwade ya nalubiri mu Uganda(2017-2019), kaweefube ono agenderera okuyingiza abantu mu lutalo lw’okulwanirira eddwade ya nalubiri ate nga basonda ssente okuwagira enteekateeka z'eddwade eno.

Mu kitundu kyonna, Sharifu yakola kinene mu  okulwanirira ekitongole ky'eddwadde ya nalubiri. Sharifu yayamba nnyo mu kutongoza omukago gwa East Africa Sickle Cell Alliance. Ono y’omu ku baatandikawo ekibiina kya Pan African Sickle Cell Federation International, ekikola okutumbula enkola y’okubunyisa amawulire agakwata ku sickle cell okwetoloola Afrika yonna.  Mu 2017, Sharifu yalondebwa nga Mandela Washington Fellow, ng'omu ku kaweefube w'abakulembeze b'abavubuka mu Afrika wansi w'ekitongole ky'ensonga z'ebweru ekya Amerika.

## Omulimu gwe
sharifu yatandika omulimu mu 2009 mu Makerere Yunivasite kusomero lya Veterinary Medicine Animal Resource and Biosecurity gye yakolera ng’omuyambi w’okunoonyereza okutuusa mu 2010. Oluvannyuma n’agenda n’akola nga Biomedical laboratory technologist mu yunivasite n’ekitongole kye kimu okuva mu 2010 okutuuka mu 2012.

Mu 2012, yakolera mu Central Public health laboratory, Minisitule y’ebyobulamu. Mu 2013, yakwata omulimu gwa omukulu owo kuntiko mu kitongole kya Uganda Sickle Cell Rescue Foundation, Kampala. Mu mwaka gwe gumu, era n’atwala omulimu gw’omuyambi wa Pulofeesa mu Institute of Allied Health Sciences ku yunivasite ya Clarke International mu Kampala.

## Engule
Sharifu ye yasooka okufuna engule ya Clarke International University nga omuntu asinga okulambula abantu mukitundu mu mwaka gwa 2018. Mu 2020, Sharifu yafuna engule ya International Sickle Cell Advocate eyo mwaka (2020) mu mpaka za Sickle Cell Advocates  Awards ezo mwaka, ez'omulundi ogw’omusanvu nga zaategekebwa Sickle Cell 101. yasomebwa mu bakulembeze 100 ebasooka abasinga ku nsonga eno mu 2021 okuva Global Thinkers Forum. yasunsulwa okuvuganya mu mpaka ez'engule ya Young Alum asinga mu mpaka za Alumni Impact Awards ezaatongozebwa ekitongole kya US Mission Uganda. 

## Ebijjuliziddwa

## Ebijuliziddwa wa bweru wa wikipedia

* "Sharifu K Tusuubira" Omukutu omutongole
* "IREX Sharifu K Tusuubira" Ebikwata ku bulamu bw'omuntu
* "Olukiiko lw'abalowooza mu nsi yonna - Sharifu Tusuubira" Profile
* "okusosola mu sickle cell" Pulojekiti
* ["Ekitabo ky'okufa kwa Dr. Lawrence Kaggwa"](https://www.thelancet.com/journals/lancet/article/PIIS0140-6736(18)32357-2/fulltext) The Lancet